Erinnerungsverzerrung

Midde Eainnarungsvazerrung (uff Englisch recall bias odda a responder bias, reporting bias) määndma n Deng’gfehla, wu Laid sisch falsch erinnare dun. Des heesd ma erinnad sisch selegdiv odda gibd dem was äm ä onnari Wischdischkaid unn Bedaidung alses mol kabd hodd.

Oafällisch fa den Deng’gfehla sinn zum Baischbiel Fall-Kontroll-Schdudjie, wummidma inde Medizin Risigofagdore fa Krong’ghaide finne will. Do’dzu werren Padjiende, wu die Krong’ghaid hawwen, gfochd, obse inde Vagongehaid die Risigofagdore kabd hawwen.John M. Last, A Dictionary of Epidemiology, 2000, Oxford University Press, ISBN 978-0-19-977434-0, 153 SeitenJ.A. Kopec, J.M. Esdaile, Bias in case-control studies. A review, Journal of Epidemiology and Community Health, 1990, 44(3), Seiten 179–86, pmid 2273353, pmc 1060638, doi 10.1136/jech.44.3.179 Des was die Laid donn saachen, hängd dod’d’vu ab, obse sisch noch ridisch erinnare kennen. Donn hawwen Padjiende viellaischd a ä aischeni Voaschdellung was die Krong’ghaid bei ihne vaursachd hodd unn gwichden des donn schärga als onnae Fagdore wus in ihra Gschischd a gewwe hodd. Deswesche heesd doann a de Reporting Bias. Des heesd a, das des was die Laid saache dun dodvu abh'nge dud, was unn wie do gfrochd wead.Alain Moren, Marta Valenciano, Aileen Kitching (ed.) Information (measurement) bias, Field Epidemiology Manual, FEM Wiki

Uffde onna Said kennen Äazd d’zu naische, ä Krong’ghaid zu finne, wails n Risigofagdor bai jemond gewwe dud. Deswesche heesd doann a de Observer Bias.Harald Herkner, Marcus Müllner, Erfolgreich wissenschaftlich Arbeiten in der Klinik, Grundlagen, Interpretation und Umsetzung: Evidence Based Medicine, Springer-Verlag, dritte Auflage 2011, ISBN 978-3-7091-0474-3 (978-3-7091-0475-0), 314 Seiten

Um des zu vahinnare, machd ma broschbegdive Schdudjie. Um die Vazerrung klää zu halde, hoddma in glinische Vasuch ä Zaidfenschda oigfiad, wu zwischede easchd Beobachdung vunde Padjiende unn iare negschde Beobachdunge vum glaische Eraigniss vageje muss.Sanjay Mukhopadhyay, Michael Feldman, Esther Abels, Whole slide imaging versus microscopy for primary diagnosis in surgical pathology: a multicenter randomized blinded non inferiority study of 1992 cases (pivotal study), American Journal of Surgical Pathology, Epub ahead of print, 2017, doi 10.1097/PAS.0000000000000948, pmid 28961557, pmc 5737464, Seiten 39–52

 Baischbiel 
In Schdujie fa Risigofagdore vun Bruschdgrebs hodda Frauwe b’frochd, wu die Krong’ghaid kabd hawwen, um meschlische Grind fa Krong’ghaid rauszukrische. Die Frauwe kennen viellaischd awwa ä großi Zahl vun Grind nenne, wuse deng’gen, dasses äm Oifluss uff ia Krong’ghaid kabd hawwe kend, als die Frauwe inde Kondrollgrubb, wu nedd krong’g gwesd sinn. Des konn dzu fiare, dass meschlische B’ziejunge vun potenzijelle Risigofagdore vunde Krong’ghaid iwwadriwwe werre.K.F. Schulz, D.A. Grimes, Case-control studies: research in reverse, Lancet, 2002, 359(9304), Seiten 431–434, doi 10.1016/S0140-6736(02)07605-5, pmid 11844534 

 Guggschd a uff 
 Ergewnisvazerrung
 Rosische Erinnarung
 Riggguggfehla

 Vawais 

Kategorie:Deng'gfehla